CELEX: 32019R0828
Language: hr
Date: 2019-03-14 00:00:00
Title: Delegirana uredba Komisije (EU) 2019/828 оd 14. ožujka 2019. o izmjeni Delegirane uredbe (EU) 2016/127 u pogledu zahtjeva za vitamin D za početnu hranu za dojenčad i zahtjeva za eruka kiselinu za početnu i prijelaznu hranu za dojenčad (Tekst značajan za EGP.)

23.5.2019   
               
               
                  HR
               
               
                  Službeni list Europske unije
               
               
                  L 137/12
               
            
         DELEGIRANA UREDBA KOMISIJE (EU) 2019/828
         оd 14. ožujka 2019.
         o izmjeni Delegirane uredbe (EU) 2016/127 u pogledu zahtjeva za vitamin D za početnu hranu za dojenčad i zahtjeva za eruka kiselinu za početnu i prijelaznu hranu za dojenčad
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (1), a posebno njezin članak 11. stavak 2.,
         budući da:
         
                     (1)
                  
                  
                     Delegiranom uredbom Komisije (EU) 2016/127 (2) utvrđuju se među ostalim pravila o sastavu i označivanju početne i prijelazne hrane za dojenčad.
                  
               
                     (2)
                  
                  
                     Delegiranom uredbom (EU) 2016/127 posebno se utvrđuje da u početnoj hrani za dojenčad sadržaj vitamina D mora biti u rasponu od 2–3 μg/100 kcal.
                  
               
                     (3)
                  
                  
                     Izražena je zabrinutost da bi visoka konzumacija početne hrane za dojenčad koja sadržava 3 μg/100 kcal vitamina D, zajedno s dodatnim unosima vitamina D putem dodataka prehrani, mogla kod neke dojenčadi uzrokovati konzumaciju vitamina D u količinama koje bi mogle predstavljati sigurnosni rizik. Kako bi se osigurala najviša razina zaštite dojenčadi, Komisija je od Europske agencije za sigurnost hrane („Agencija”) zatražila da procijeni sigurnost konzumacije hrane za dojenčad koja sadržava 3 μg/100 kcal vitamina D.
                  
               
                     (4)
                  
                  
                     U svojem znanstvenom mišljenju od 28. lipnja 2018. o ažuriranju prihvatljive gornje granice unosa vitamina D za dojenčad (3), Agencija je zaključila da upotreba početne hrane za dojenčad koja sadržava 3 μg/100 kcal vitamina D može dovesti do toga da kod neke dojenčadi u dobi do četiri mjeseca konzumacija vitamina D bude iznad prihvatljive gornje granice unosa već samo iz početne hrane za dojenčad.
                  
               
                     (5)
                  
                  
                     U tom je mišljenju zaključeno i da uporaba maksimalnog sadržaja vitamina D od 2,5 μg/100 kcal u početnoj hrani za dojenčad ne dovodi do unosa vitamina D iznad prihvatljive gornje granice unosa samo iz početne hrane za dojenčad. Na temelju tog mišljenja, najveći sadržaj vitamina D koji je dopušten na temelju Delegirane uredbe (EU) 2016/127 za početnu hranu za dojenčad trebao bi se smanjiti na 2,5 μg/100 kcal, u skladu s člankom 6. i člankom 9. stavcima od 1. do 4. Uredbe (EU) br. 609/2013.
                  
               
                     (6)
                  
                  
                     Najveće dopuštene razine eruka kiseline u početnoj i prijelaznoj hrani za dojenčad utvrđene su Delegiranom uredbom (EU) 2016/127.
                  
               
                     (7)
                  
                  
                     Agencija je donijela znanstveno mišljenje o prisutnosti eruka kiseline u hrani za životinje i hrani (4). U tom je mišljenju zaključeno da je razina prehrambene izloženosti 95. percentila najveća kod dojenčadi i druge djece, što može predstavljati rizik za mlade osobe s visokom izloženosti eruka kiselini.
                  
               
                     (8)
                  
                  
                     Uzimajući u obzir zaključke tog mišljenja, primjereno je smanjiti maksimalne razine eruka kiseline u početnoj i prijelaznoj hrani za dojenčad.
                  
               
                     (9)
                  
                  
                     Priloge I. i II. Delegiranoj uredbi (EU) 2016/127 trebalo bi stoga na odgovarajući način izmijeniti.
                  
               DONIJELA JE OVU UREDBU:
         
            Članak 1.
            Prilozi I. i II. Delegiranoj uredbi (EU) 2016/127 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. ožujka 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 181, 29.6.2013., str. 35.
         
         
            (2)  Delegirana uredba Komisije (EU) 2016/127 оd 25. rujna 2015. o dopuni Uredbe (EU) br. 609/2013 Europskog parlamenta i Vijeća u pogledu posebnih zahtjeva za sastojke i informacije u vezi s početnom i prijelaznom hranom za dojenčad te u pogledu zahtjeva za informacije u vezi s prehranom dojenčadi i male djece, SL L 25, 2.2.2016., str. 1.
         
         
            (3)  EFSA Journal 2018.; 16(8):5365, 118 str.
         
            (4)  EFSA Journal 2016.;14(11):4593, 173 str.
      
      
         
            PRILOG
            Prilozi I. i II. Delegiranoj uredbi (EU) 2016/127 mijenjaju se kako slijedi:
            
                        (1)
                     
                     
                        Prilog I. mijenja se kako slijedi:
                        
                                    (a)
                                 
                                 
                                    u točki 11. unos za vitamin D zamjenjuje se sljedećim:
                                    
                                                 
                                             
                                             
                                                Na 100 kJ
                                             
                                             
                                                Na 100 kcal
                                             
                                          
                                                Minimalno
                                             
                                             
                                                Maksimalno
                                             
                                             
                                                Minimalno
                                             
                                             
                                                Maksimalno
                                             
                                          
                                                „Vitamin D (μg)
                                             
                                             
                                                0,48
                                             
                                             
                                                0,6
                                             
                                             
                                                2
                                             
                                             
                                                2,5”
                                             
                                          
                              
                                    (b)
                                 
                                 
                                    točka 5.3. zamjenjuje se sljedećim:
                                    
                                                „5.3.
                                             
                                             
                                                Sadržaj eruka kiseline ne smije premašiti 0,4 % ukupnog sadržaja masti.”
                                             
                                          
                              
                  
                        (2)
                     
                     
                        U Prilogu II. točka 4.3. zamjenjuje se sljedećim:
                        
                                    „4.3.
                                 
                                 
                                    Sadržaj eruka kiseline ne smije premašiti 0,4 % ukupnog sadržaja masti.”